open-index/open-wikipedia-markdown huggingface dataset:
Поскура

мини|десно|Поскура

**Поскура**, **просфора** или **панагија** — обредно лепче од квасено пресно тесто, симбол на Телото Христово, што служи за причестување во православната црква.

## Подготовка на поскура
Има повеќе начини за подготовка на поскура, ерусалимски, светогорски, а може да се разликува и од манастир до манастир.

### Подготовка според Македонската православна црква
За време на правењето на просфората тој што ја прави треба да се моли со Исусовата молитва.

#### Состојки
*5 шолји брашно
*2 шолји млака вода
*1 лажичка сол
*1 коцка свеж квасец

#### Подготовка
Квасецот се раствора во половина шолја млака вода, исто како при месење на обичен леб. Во длабок сад се става брашното и во него се прави мала дупка за солта. Убаво се меша со брашното и се додава растворениот квасец. Полека се додава преостанатата вода, а потоа се меси подолго време така што да биде доволно цврсто.

#### Начин на обликување
мини|300п|Поскурен печат
За обликување на поскурата неопходен е печат.

Тестото се дели на 5 еднакви дела и од секој дел се прави по една поскура. Се размесува топката тесто, се посолува брашно на местото каде што се меси и потоа со сучење низ дланките се извлекува нагоре. Потоа тестото се истенчува на половината со сучење со малите прсти и се добиваат две споени, но посебни половини. Со внатрешниот дел од дланката овие половини се сплескуваат во форма на диск со што поправилна кружна форма. Потоа се превртува поскурата и се измазнува долниот дел, повторно се посолува брашно, се превртува поскурата, се мазни горната површина со дланката и внимателно се удира печатот.

#### Печење
Во посебен плех посипан со малку брашно се редат поскурите и се печат во претходно загреана рерна, на 150оС околу еден час.

## Наводи

Категорија:Православие
Категорија:Богослужба
Категорија:Православна богослужба
Бацили

**Бацили **(**Bacilli**) претставува класа на бактерии. Таа вклучува два реда, Bacillales и Lactobacillales, кои содржат неколку добро познати патогени како што е *[[Bacillus anthracis]]* (причинителот на антракс). Сите припадници на оваа класа се Грам-позитивни бактерии.

## Двосмисленост
Неколку сродни концепти го употребуваат истиот термин, бацили, што може да доведе до значителна забуна. Терминот "*Bacillus*" (во капитализирана и италик форма) се користи како име на род кој спаѓа во класата Bacilli (пример, *Bacillus anthracis*).

Зборот "bacillus" (или множина "bacilli", со мало b) се користи како генерички термин за да се опише морфологијата на било која бактерија со стапчеста форма. Овој општ термин не значи дека бактеријата е член на класа Bacilli или на родот *[[Bacillus]]*. Од друга страна, не сите членови на класата Bacilli имаат стапчеста форма (на пример, видовите на *[[Staphylococcus]]* се сферични), а има бактерии со стапчеста форма кои не припаѓаат на класата Bacilli (на пример, *Clostridium kamina dalla kotta*). Згора на тоа, општиот термин "bacillus" не мора да значи дека бактеријата се бои Грам-позитивно, што е заедничка особина на класата Bacilli. На пример, бактеријата *[[Escherichia coli|E. coli]]* има стапчеста форма за која може да се употреби терминот "bacillus", но таа се бои Грам-негативно и не припаѓаат на родот *Bacillus* ниту на класата Bacilli.

## Филогенија
Моментално прифатената таксономија е врз основа на *Списокот на имиња на прокариотите со евиденција во номенклатурата* (анг. List of Prokaryotic names with Standing in Nomenclature - LPSN) додека филогенијата се заснова на 16S рРНК-заснованото LTP ослободување 106 од Проектот "Животно дрво на сите видови" (анг. The All-Species Living Tree Project).
Некласифицирани Bacillales
* *Alkalilactibacillus* ♠ Schmidt et al. 2007
** *Alkalilactibacillus ikkense* ♠ Schmidt et al. 2007
* *Dehalobacterium* ♠ Magli et al. 1996
** *Dehalobacterium formicoaceticum* ♠ Magli et al. 1996 
* *Pseudobacillus* ♠ Gomez 1999
** *Pseudobacillus carolinae* ♠ Gomez 1999
* *Trigonala* ♠ Zhang et al. 2006
** *Trigonala elaeagnus* ♠ Zhang et al. 

Забелешки: ♠ Видот се наоѓаа во NCBI, но не е наведен во LPSN.

### Bacilli (продолжение)

## Наводи



Категорија:Грампозитивни бактерии
Категорија:Прокариоти
Пивански јазик

**Пивански јазик** или **лавунуја** е австронезиски јазик, дел од подгрупата на неханско-бугенвилски јазици, од групата на мезомеланезиски јазици. Јазикот е мал, го зборуваат нешто околу 500 луѓе во Папуа Нова Гвинеја.

## Поврзано
* Неханско-бугенвилски јазици
* Океански јазици
Банонски јазик

**Банонскиот** или познат како **цунарски**  е австронезиски јазик, дел од подгрупата на неханско-бугенвилски јазици од групата на мезомеланезиски јазици. Јазикот  е мал и се зборува од околу 1000 луѓе во Папуа Нова Гвинеја.

## Наводи

## Поврзано
* Океански јазици
* Неханско-бугенвилски јазици

## Надворешни врски
* Записи за банонскиот јазик.
Erysipelotrichia

**Erysipelotrichia** се класа на бактерии во коленото Firmicutes. Видовите од оваа класа се често застапени во цревната микрофлора. Покажано е дека нивната застапеност во цревната микрофлора на глувците се зголемува кога тие се хранат со храна богата со масти.

## Филогенија
Моментално прифатената таксономија е заснована на *Списокот на имиња на прокариотите со евиденција во номенклатурата* (анг. List of Prokaryotic names with Standing in Nomenclature - LPSN) додека филогенијата се заснова на 16S рРНК-заснованото LTP ослободување 111 од Проектот "Животно дрво на сите видови" (анг. The All-Species Living Tree Project).Забелешки:
♠ Видовите се наоѓаат во Националниот центар за биотехнолошки информации (анг. National Center for Biotechnology Information - NCBI), но не се наведени во Списокот на имиња на прокариотите со евиденција во номенклатурата (анг. List of Prokaryotic names with Standing in Nomenclature - LPSN).

## Наводи

## Надворешни врски
* The Taxonomicon: Class Erysipelotrichi

Категорија:Бактерии
Категорија:Микробиологија
Категорија:Прокариоти
Категорија:Грампозитивни бактерии
Категорија:Бактериологија
Клепа (планински врв)

**Клепа** — планински врв и воедно највисок врв на истоимената планина Клепа, во средишниот дел на Македонија. Неговата надморска височина изнесува 1150 метри. Се наоѓа токму на средишниот дел на главното планинско било и срт на протегање на планината Клепа, издигнувајќи се и доминирајќи со својата глетка во Повардарието. На самиот врв има голема карпа која го прави препознатлив од далеку изгледајќи на заб кој стрчи над самата планина. До врвот може да се пристапи од селата Подлес, Крајници или Скачинци, каде во минатото постоел и планинарски дом. Обележана патека за искачување на врвот Клепа во должина од 6 километри, постои од браната на вештачкото Подлешко Езеро. Врвот има стратешка поставеност со глетка кон целото средно Повардарие, со Стоби и Криволак како и сообраќајните врски по долините на Вардар и Црна, поради што тој имал воена важност уште од минатото, а под самата карпа на врвот Клепа постојат и напуштени воени бункери. За врвот Клепа, македонскиот револуционер Ѓорче Петров во својата книга Материјали по изучувањето на Македонија запишал дека во источниот крај на висорамнината над с. Чичево и над 2 часа југозападно од Градско од сите други гребени и ридови се издигнува врвот *Клепа*, по којшто и целата таа област меѓу Бабуна и Река (Раечка Река) се нарекува *Клепа*.

## Галерија

File:Клепа (врв) 01.jpg|Поглед на врвот Клепа од исток
File:Клепа 03.jpg|Поглед на врвот Клепа од југ
File:Клепа 12.jpg|Поглед кон највисоките врвови Клепа (лево) и Кал (десно) од север 
File:Клепа 07.jpg|Препознатливата карпа на самиот врв Клепа
File:Клепа (врв) 02.jpg|Поглед на врвот Клепа од исток
File:Клепа 02.jpg|Глетка од Клепа
File:Клепа (врв) 01.jpg|Поглед на врвот Клепа од исток
File:Клепа (врв) 02.jpg|Поглед на врвот Клепа
File:Клепа 01.jpg|Поглед кон врвот Клепа
File:Клепа 05.jpg|Поглед на Клепа
File:Клепа 06.jpg|Поглед на Клепа
File:Клепа 08.jpg|Воен бункер на самиот врв Клепа


## Наводи

Категорија:Врвови на Клепа
Мала Река (Голешничка)

**Мала Река** — река на планината Голешница, притока на Кадина Река, во која се влева источно од селото Алдинци.

## Галерија


Податотека:Велоекспедиции 2017 07.jpg|Водопад покрај реката
Податотека:Велоекспедиции 2017 08.jpg|Поглед на реката
Податотека:Велоекспедиции 2017 09.jpg|Патот кој води до врвот Лисец и поминува низ самиот тек
Податотека:Велоекспедиции 2017 11.jpg|Влив на поток во реката


## Поврзано
* Лисец
* Голешница

## Наводи

## Надворешни врски

Категорија:Реки во Македонија
Категорија:Притоки на Кадина Река
Алонсо де Санта Крус

**Алонсо де Санта Крус** (или Алфонсо) (1505 – 1567) бил шпански картограф, изработувач на карти и инструменти, истроричар и предавач. Бил роден околу 1505 година, а умрел во ноември 1567 година. Картите ги составил во 1572 година.

Алонсо де Санта Крус бил познат картограф во Советот на Индиите, и космограф во *Домот на трговијата*. Таму работел на Падрон Реал, шпанската карта во која биле впишани откритијата на Новиот Свет.

Алонсо де Санта Крус ја опишувал космографијата како начин на цртање на земјата „бидејќи (гра)фија е исто што и цртање, а космос е светот“

Во 1530 година, Алонсо де Санта Крус ја составил првата карта на магнетните варијации од вистинскиот север. Верувал дека ова ќе е корисно при наоѓање на точните лонгитуди. Тој дизајнирал нови наутички инструменти, го интересирале методите за навигација, и пишувал за методот на Џон Кабот за наоѓање на лонгитуда преку деклинација на Сонцето, набљудувано со квадрант.

Алонсо предавал астрономија и космографија на дворот на Карло V. Потоа напишал биографија за Карло V во пет тома, во која се опишуваат некои од шпанските злосторства во Новиот Свет. Ова го вознемирило синот на Карло V, Филип II, кој отстранил три поглавја од биографијата.

Алонсо исто така го создал документот наречен *Карта на сите острови од светот* („Islario general de todas las islas del mundo“), на барање на кралот Филип II, во 1542 година. Работел на делото на Ернандо дел Пулгар насловено како *Историја на католичките монарси*. Неговиот син Антонио Понсе де Санта Крус (1561-1632) ја објавил книгата на својот татко *Дијагностика и третман на меланхолијата (Dignotio et cura affectuum melancholicorum)* по неговата смрт, во 1622 година.

## Литература
*Cuesta Domingo, Mariano. *Alonso de Santa Cruz y su obra cosmográfica*. Madrid: Consejo Superior de Investigaciones Científicas 1983.
*Dahlgrn, E.W. *Map of the World by Alonzo de Santa Cruz*. Stockholm: Royal Printing Office 1892.
*Lamb, Ursula. "The Spanish Cosmographic Juntas of the Sixteenth Century." *Terrae Incognitae* 6:51-62.
*Pulido Rubio, José. *El piloto mayor de la casa de contratación de Sevila*. Seville: Tipógrafo Zarzuela 1923.

## Наводи


Категорија:Шпански картографи
Категорија:Родени во 1505 година
Категорија:Починати во 1572 година
Pectinatus

***Pectinatus*** е род на бактерии од коленото Firmicutes, кои се класифицирани во рамките на класата Negativicutes.
## Филогенија
Моментално прифатената таксономија е заснована на *Списокот на имиња на прокариотите со евиденција во номенклатурата* (анг. List of Prokaryotic names with Standing in Nomenclature - LPSN) и *Националниот центар за биотехнолошки информации* (анг. National Center for Biotechnology Information - NCBI), а филогенијата е заснована на 16S рРНК-заснованото LTP ослободување 111 од Проектот "Животно дрво на сите видови" (анг. The All-Species Living Tree Project).

## Наводи

Категорија:Бактерии
Категорија:Бактериологија
Категорија:Микробиологија
Категорија:Прокариоти
Категорија:Грампозитивни бактерии
Големата Мајка (награда)

**Големата Мајка** - награда и признание што ја доделува скопската Општина Гази Баба.
Наградата се доделува на физички и правни лица од Македонија и од странство, за значајни остварувања од претходната и тековната година, до објавувањето на конкурсот, како и за подолг период на работа и творештво, што заслужуваат внимание на општината Гази Баба. Таа се доделува за областите: култура, уметност, наука, млади и спорт, образование и воспитание, хуманост и солидарност, заштита и унапредување на животната средина и природата, аграр, стопанство и невладин сектор. Се доделува еднаш годишно.
Наградата Големата Мајка се состои од: статуетка на Големата Мајка, плакета и паричен износ.

## Добитници

*2015: ОУ„ Крум Тошев“ од областа на заштитата и унапредувањето на животната средина и природата, Мартин Несторовски - каратист од КК Металург за врвни спортски достигнувања; проф.д-р Бранко Крстевски - во категоријата млади и спорт, за посебни заслуги во развојот на физичката култура и спортот, Горјан Петрески - за постигнати резултати во областа на културата, Весна Трајковска - од областа на образование и воспитание, Снежана Милковска - за постигнување од областа на науката, фирмата „Вардарградба“ - од областа на стопанствот, М-р Маја Михајловска и М-р Марија Михајловска - од областа на уметноста и Тефик Садриовски - за значајни остварувања во областа на хуманост и солидарност.
*2016: Тања Метикош - одделенски наставник од ООУ „Дане Крапчев” за значајни остварувања во областа на образованието и воспитанието од наставнички кадар;, Пакомак - од областа на заштитата и унапредувањето на животната средина и природата, Ахмедин Марукиќ - за постигнати резултати од областа на спортот, Кризниот центар Надеж - за постигнати резултати од невладиниот сектор, Стојанче Костовски - за постигнати резултати во областа на уметноста и културата, ООУ „Наум Охридски” - од областа на образование и воспитание, „Пивара” АД Скопје - од областа на стопанството, Д-р Борислав Илиев - од областа на здравството и  Живко Попов - за наука.
*2017: Елизабета Георгиевска – за значајни остварувања во областа на образованието и воспитанието, **Општински Сојуз на училиштен спорт на Гази Баба** – за значајни остварувања во областа на спортот, Љубе Антовски – за значајни остварувања во областа на аграрот, м-р Ана Петровска – за значајни остварувања во областа на хуманост и солидарност, м-р Елена Канзурова  – за значајни остварувања во областа на културата, ФАМЕС – за значајни остварувања во областа на уметноста и д-р Благица Цекова – за значајни остварувања во областа на науката
## Наводи

Категорија:Општина Гази Баба
Категорија:Македонски општински награди
Лисец (појаснување)

**Лисец** може да се однесува на:

;Села
* Лисец — село во Општина Тетово, Македонија

;Планини
* Лисец (Егејска Македонија) — планина во Егејска Македонија

;Врвови
* Лисец (Голешница) — највисок врв на Голешница
* Лисец (Плачковица) — највисок врв на Плачковица

;Друго
* Заседа Лисец (2001) — заседа во текот на воениот конфликт во Македонија во 2001 г.
* Планинарско друштво „Лисец“ — планинарско друштво од Штип
Горан Влаовиќ

**Горан Влаовиќ** (Нова Градишка, ), e поранешен хрватски фудбалер.

## Клупска кариера
Поранешниот хрватски национален фудбалски напаѓач играл за НК Осиек и Динамо Загреб во Хрватска, италијанска Падова, шпанска Валенсија и грчкиот Панатинаикос. За Динамо Загреб, во 81 натпревар, постигнал 61 гол. Со Динамо бил најдобар стрелец на хрватската фудбалска лига двапати во 1993 година и 1994 година, а постигнал 61 гол во генералниот пласман во ХНЛ. Во Шпанија ги освоил Копа дел Реј (1998/99) и Суперкуп де Еспања (1999) со Валенсија.

## Репрезентативна кариера
Првиот натпревар за хрватскиот фудбалски тим го одиграл против Австралија во 1992 година, на турнеја низ Австралија. За хрватската репрезентација, настапил на 52 натпревари и постигнал 15 гола. Тој настапил на Европското првенство во 1996 година во Англија и на Светското првенство во 1998 година во Франција и во 2002 година во Јапонија и во Јужна Кореја.

Во 2002 тој повторно бил на Светското првенство, но ги поминал сите 3 натпревари на клупата.

## Признанија

### Поединечни
* Најдобар стрелец 1. ХНЛ во сезони 1992/93 (23 гола) и 1993/94 (29 гола).
* Играч на годината во 1. ХНЛ во сезона 1992/93.

### Клупски

#### Динамо Загреб
* Првак на Хрватска 1992/93.
* Хрватски фудбалски куп 1994 година.

#### Валенсија
* Куп на Интертото на УЕФА 1998 година.
* Копа дел Реј 1998/99 година.
* Шпански Супер куп 1999 година.

#### Панатинаикос
* Првак во Грција 2003/04.
* Грчки куп 2004 година.

### Репрезентативна

* Франција 1998 - Бронза
* Како член на репрезентацијата, во 1998 година му била доделена државна награда за спорт „Фрањо Бучар“.

## Надворешни врски
*Горан Влаовиќ на transfermarkt

Категорија:Хрватски фудбалери
Категорија:Фудбалери на ФК Осиек
Категорија:Фудбалери на ФК Динамо Загреб
Категорија:Фудбалери на ФК Падова
Категорија:Фудбалери на ФК Валенсија
Категорија:Фудбалери на ФК Панатинаикос
Категорија:Живи луѓе
Pediococcus

***Pediococcus*** е род на Грам-позитивни бактерии на млечно-киселинското вриење кој припаѓа на фамилијата Lactobacillaceae. Тие вообичаено се јавуваат во парови или тетради, и се делат долж две рамнини на симетрија, слично како и други бактерии на млечно-киселинско вриење, на пример родовите *[[Aerococcus]]* и *[[Tetragenococcus]]*. Припадниците на овој род се исклучиво хомоферментативни. Видот *[[Pediococcus dextrinicus]]* неодамна беше прераспределен во родот *[[Lactobacillus]]*.

## Преработка на храна
Претставниците на родот *Pediococcus*, заедно со другите бактерии на млечно-киселинското вриење (*[[Leuconostoc]]* и *[[Lactobacillus]]*) се одговорни за ферментацијата на зелка, во производството на кисела зелка. Во текот на овој процес, шеќерите во свежата зелка се метаболизираат до ниво на млечна киселина, која е одговорна за киселиот вкус. Бактериите на родот* Pediococcus* обично се сметаат како загадувачи на пивата и вината, иако нивното присуство понекогаш е пожелно во некои врсти на пива како што се ламбик и Berliner Weiße. Одредени изолати на *Pediococcus* произведуваат диацетил, соединение кое дава путераста арома на некои вина (како што е Шардоне) и на неколку врсти на пива. Овие бактерии исто така се користат и како пробиотици, а често се додаваат како корисни микроорганизми во производството на колбаси, сирење и јогурт.

## Наводи

## Литература
* 

## Надворешни врски
* Статија за родот ''Pediococcus'' на Milk the Funk Wiki (англиски)
* ''Pediococcus'' на ''BacDive -'' мета база на податоци за бактериски диверзитет  (англиски)

Категорија:Бактерии
Категорија:Грампозитивни бактерии
Категорија:Бактериологија
Категорија:Микробиологија
Категорија:Ферментирани пијалаци
Категорија:Ферментирана храна
Категорија:Млечни производи
Источни железници

мини|300п|десно|Карта на системот на железниците во 1888 година

**Источни железници** или **Ориентална железница** (позната и како: **Македонска железница**; ; ) — отоманско железничко претпријатие кое работело во Румелија (европскиот дел на Отоманското Царство), кое постоело од 1870 до 1937 година. Претпријатието било едно од петте пионерски железници во Отоманското Царство и ја изградило главната линија на Балканот. Помеѓу 1889 и 1937 година, низ пругите на железницата поминал светски познатиот Ориент-експрес.

Железницата била основана во 1870 година со цел изградба на линија од Истанбул до Виена. Поради многуте политички проблеми на Балканот, изградбата започнувала и застанувала, а сопствеништвото често се менувало или делело. До 1888 година, претпријатието не ја исполнило својата цел, а по Првата балканска војна во 1912 година, железницата работела само во Источна Тракија. Железницата продолжила како регионална железница до 1937 година, кога била припоена во Турските железници.

## Македонија

Првата железница во Македонија била изградена кога била воспоставена железничката врска меѓу Солун и Скопје изградена од Ориенталната железница. Врската била изградена по фази:.

* Солун-Миравци, завршена на 6 јуни 1872 година
* Миравци-Криволак, завршена на 9 јануари 1873 година

## Наводи

## Надворешни врски
* Историја на железницата во Турција

Категорија:Турски железнички претпријатија
Категорија:Отомански железнички станици
Ноќен лилјак

мини|
Должина на телото:6,3-8,4 см

Должина на опашката: 4,0-5,3 см

Тежина:21-36 гр
**Ноќен лилјак** (Nyctalus noctula) е цицач од редот лилјаци.

## Распространетост и навики
Овој лилјак живее во Европа, Азија и Северна Америка. Се среќава во шумите и во парковите. Во текот на денот се кријат во шуплините на дрвјата. Во лето во пукнатините на дрвјата престојуваат во група околу 20, а во зима на едно место има и до 600 единки. Во лов оди пред стемнување. Тие се вешти и брзи летачи. Кај овој вид е забележано рекордно прелетување растојание од 2347 км за да презими, иако не е вид кој се сели во текот на зимата. Оние единки кои зимата ја минале на друго место, се враќаат во летните пребивалишта во рана пролет.

Обично женките на свет донесуваат две млади. Бременоста им трае околу 60 дена. Ноќниот лилјак, како и другите видови лилјаци, е заштитен со закон.

## Наводи

Категорија:Лилјаци
Златна куна

мини|
Должина на телото: 45-53 см

Тежина: 0,8-1,6 кг

Животен Век:10 години
мини|
Коска од куна
**Златна куна** (martes martes) е цицач од родот куни.

## Распространетост и навики
Живее во шумите, каде што многу вешто се искачува по дрвјата. Скока од едно на друго дрво, дури и на растојание од 3.5 метри. Преку ден се крие во дупките од дрвјата, во старите гнезда на вервериците или на птиците. Излегува за да лови во приквечерина и доцна во ноќта. Златните куни главно ловат верверици или птици. Но, јадат и инсекти, а наесен се сладат со овошки и со бобинки. Периодот за парање им е во јули и август. Женките ги носат своите малечки во утробата 236-274 дена, а потоа раѓаат 1-6 куни, обично во април или мај.

Должина на телото обично изнесува 45-53 сантиметри, а тежината достигнува до 0.8-1.6 килограми.

Животниот век на златните куни е 10 години.

## Наводи

Категорија:Куни
Категорија:Животински таксони опишани од Карл Линеј
Вероника Кристијансен

**Вероника Кристијансен** (родена на 10 јули 1990 г., во Ставангер) е норвешка ракометарка, лев бек на Ѓер Ауди ЕТО и на норвешката репрезентација.

## Животопис
Вероника е постара сестра на Жанет Кристиансен која е исто така ракометарка и во моментов настапува за Вајперс Кристиансанд.

## Кариера
### Клупска кариера
Вероника Кристијансен започнала да игра ракомет во екипата на Мјондален, а потоа продолжила во Реистад. Нејзината следна станица била Вајперс Кристиансанд, со која во сезоната 2009-2010 за првпат настапила во Постлигата, највисоката норвешка женска ракометна лига. Во 2011 година, Кристиансен му се приклучила на норвешкиот второлигаш Гласверкет. Следната сезона Кристиансен постигнала 203 гола и му помогнала на Гласверкет да избори промоција во првата лига. Во сезоната 2013-2014, таа завршила со 140 погодоци заземајќи го второто место на списокот на стрелците во Постлигата.

Во летото 2015 година, таа потпишала договор со данскиот прволигаш Мидтјиланд. Со Мидтјланд, Кристиансен го освоила Купот на Данска 2015 со победа во финалето над Виборг по продолженија со 28-26. Кристиансен постигнала 7 голови во финалето и била најефикасна во својата екипа.

На 12 февруари 2018, Вероника потпишала за европскиот шампион Ѓер Ауди ЕТО придружувајќи им се на својте сонароднички од репрезентацијата на Норвешка Кари Олвик Гримсбо, Кари Братсет, Нора Морк и Стине Бредал Офтедал.

### Репрезентативна кариера
Вероника Кристијансен првично ја претставувала Норвешка во младинските репрезентации играјќи 14 натпревари за репрезентацијата на Норвешка под 18 години и 30 натпревари за репрезентацијата под 20 години. Во 2010 година го освоила Светското првенство за играчи под 20 години.

Во 20 март 2013 година, таа го одиграла својот прв натпревар за сениорската репрезентација на Норвешка. Со Норвешка, учествувала на Светското првенство 2013, каде што постигнала шест гола во седум натпревари. Во 2014 година, Кристиансен со својата репрезентација го освоила Европското првенство во Унгарија и Хрватска. Една година подоцна таа го освои и Светското првенство. На Летните олимписки игри 2016 во Рио де Жанеиро со својата репрезентација го освоила бронзениот медал, но истата година ја освоила Европската титула по вторпат во својата кариера. Во 2017 година го освоила сребрениот медал на Светското првенство во ракомет за жени во Германија.

## Титули
#### Мидтјиланд
***[[Куп на Данска во ракомет за жени|Куп на Данска]]** (1) : 2015

#### Норвешка
***[[Светско првенство во ракомет за жени|Светско првенство]]** (1) : 2015, вицешампион 2017
***[[Европско првенство во ракомет за жени|Европско првенство]]** (2) : 2014, 2016
*Олимписки игри : 20px|Бронзен медал  2016

## Наводи

## Надворешни врски

*Профил на eurohandball

Категорија:Родени во 1990 година
Категорија:Живи луѓе
Категорија:Норвешки ракометарки
Категорија:Ракометарки на Вајперс Кристиансанд
Категорија:Ракометарки на Гласверкет
Категорија:Ракометарки на Мидтјиланд
Ватиканска жандармерија

**Жандармериски корпус на државата на градот Ватикан** (на ) — жандармерија на Ватикан, институција одговорна за безбедност и јавен ред и мир, опфаќајки ги сите регуарни полициски должности меѓу кои и граничната контрола, превенција на криминалот и истраги и спроведување на финансиските и комерцијалните регуларности.

Оваа институција е составена од стотина припадници со воено искуство со кои управува Главен ревизор на чија функција моментално е Доменико Џани. Неговиот претходник Камило Чибин бил на оваа функција 34 години, почнувајќи од 1972 година. Жандармеријата на Ватикан е надлежна за територија од 44 хектари и домородно население од 836 жители, но како држава со голем број на туристи, таа работи со поголема бројка на луѓе.

## Поврзано
* Швајцарска гарда

## Наводи

## Надворешни врски

* Официјално мрежно место на Ватикан 

Категорија:Законоспроведувачки органи во Ватикан
Категорија:Управување со Ватикан
Доменико Џани

Д-р **Доменико Џани** (на ; , , Италија) — актуелен Главен ревизор на Жандармерискиот корпус на државата на градот Ватикан на која функција стапува на 3 јуни 2006 година на местото на Камило Чибин кој поминал 34 години како Главен ревизор. Тој исто така е шеф и на личното обезбедување на папата Франциск.

Пред стапување на моменталната функција, тој бил Заменик главен ревизор во Жандармерискиот корпус на Камило Чибин на која функција стапува на 12 февруари 1999 година по благослов на папата Јован Павле II.

## Наводи
Камило Чибин

**Камило Чибин** (на ; ,  - , ) — поранешен Главен ревизор на Жандармерискиот корпус на државата на градот Ватикан на чија функција служи 34 години почнувајќи од 1972 година.
Неговата музичка кариера (филм)

алт=Чарли Чаплин од 1914 година |мини|Чарли Чаплин од 1914 година
**Неговата музичка кариера** (англиски: *His Musical Career*) - американски филм од 1914 година, во режија на Чарли Чаплин, кој е автор и на сценариото и ја игра главната улога. Во другите улоги настапуваат: Мек Свејн, Фриц Шејд, Сесил Арнолд, Чарли Чејс, Френк Хејс итн. 

## Содржина
Во оваа кратка комедија, Том (го игра Чаплин) е работник во продавница за музички инструменти. Заедно со другиот работник (го игра Свејн), тој треба да однесе пијано во една, а да го земе пијаното од друга куќа. Но, тие ги заменуваат броевите на куќите. Најпрвин, го носат пијаното во погрешната куќа при што едвај го качуваат по стрмните скали, а потоа во куќата, додека домаќините се договараат каде да стои пијаното, целиот товар паѓа на грбот на Том. Кога одат во другата куќа за да го земат пијаното, нив ги прогонува сопственикот при што, бегајќи од него, Том и другиот работник паѓаат во блиското езеро.

## Наводи

Категорија:Американски филмови
Категорија:Филмови од 1914 година 
Категорија:Црно-бели филмови 
Категорија:Неми филмови 
Категорија:Филмови на Чарли Чаплин 
Категорија:Филмови со Чарли Чаплин 
Категорија:Филмови со Мек Свејн 
Категорија:Филмови со Сесил Арнолд 
Категорија:Филмски комедии
Leuconostoc

***Leuconostoc*** е род на Грам-позитивни бактерии, кој припаѓа на фамилијата Leuconostocaceae. Овие бактерии најчесто се овоидни коки кои формираат вериги од клетки. *Leuconostoc* spp. интринзично се отпорни на ванкомицин и се каталаза-негативни (особина која ги разликува од стафилококите). Сите видови на овој род се хетероферментери и се во можност да продуцираат декстран од сахароза. Често излачуваат слузи.

Овие бактерии се одговорни за специфичниот мирис при подготовката на кисело тесто. Некои видови пак може да предизвикаат инфекции кај човекот. Бидејќи тие генерално се ретки причинители на болести кај луѓето, стандардните комерцијални методи за идентификација на патогени честопати не се во можност да ги идентификуваат овие бактерии.

*Leuconostoc* spp., заедно со други бактерии на млечно-киселинското вриење, како што се *[[Pediococcus]]* и *[[Lactobacillus]]*, се одговорни за ферментацијата на зелката, при производството на кисела зелка. При овој процес, свежата зелка се ферментира во саламура, при што шеќерите кои влегуваат во нејзиниот состав, бактериите ги метаболизираат до ниво на млечна киселина која е одговорна за киселиот вкус. *Leuconostoc* spp. се исто така составен дел од симбиотските колонии на бактерии и квасни габи кои се користат во производството на ферментирани млечни пијалаци како што е кефирот.

## Наводи

## Надворешни врски
* Список на видови од родот ''Leuconostoc'' (англиски)
* Статија за родот ''Leuconostoc'' на ''MicrobeWiki''   (англиски)

Категорија:Бактерии
Категорија:Грампозитивни бактерии
Категорија:Микробиологија
Категорија:Бактериологија
Категорија:Прокариоти
Категорија:Ферментирана храна
Категорија:Ферментирани пијалаци
Среден Камен

**Среден Камен** —  планински врв на Шар Планина, во северозападниот дел на Република Македонија. Тој е составен дел на Шар Планина и неговата височина е 2.456 метри.
 
## Местоположба
Се наоѓа во средишниот дел на Шар Планина, од десната страна на долината во горното изворишно подрајче на реката Пена на огранката која што се одделува од главниот срт на протегање и на која се наоѓаат Титов Врв и највисоките врвови на Шар Планина. Сместен е веднаш во права линија на север од Титов Врв со кој е директно поврзан со стрмен срт и седло високо 2271 метар надморска височина.  Од двете страни врвот е одделен со стрмните долини на Лешница (на исток кон Плат) и Крива Шија (на запад кон Кривошиски Врв/Безимен/Чичко Јосиф). Самиот врв кон север во долината на Пена стрмно се изгинува со многу високи карпи поради што тој е именуван и како Среден Камен, бидејќи со целата стрмна и камена (карпеста) северна падина тој е во средина од трите врвови кои се издигнуваат десно над долината на Пена, односно тој е среден од „трите запци“ врвови во долината на Пена зад Титов Врв.

## Искачување и природни одлики
До врвот Среден Камен може да се пристапи од Попова Шапка по патеката до врвот Плат и од таму во долината на Лешница под убавиот голем водопад до седлото помеѓу самиот врв кон север (десно) и сртот кој продолжува до Титов Врв кон југ (лево). Среден Камен поради својата привлечност и тешка достапност, не е многу посетуван врв, но тој е постуван при планинското трчање „Лешница вертикал километар“, берачи на боровинки, чаеви и билки. Во процепите на карпестиот предел на стрмната северна падина на Среден Камен, живеат и се забележуваат и мечки, дивокози и друг дивеч, кој во овој непристапен предел со карпи и густа шума во подножјето живее непречно невознемируван од луѓето. Целата северна падина на Среден Камен е целосно карпеста и каменеста со различни процепи и облици, додека западната падина е целосно тревната, а на седлото на неа кое се поврзува со Титов Врв има и постојана локва (бара), додека падината кон Лешница е песеоклива и каменеста, а онаа кон долината Крива Шија е тревната со камења и неколку изворчиња.

## Галерија

File:Sreden kamen Shara.jpg|Поглед на Среден Камен од патоказната табла под врвот Плат
File:Среден Камен (Шар Планина) 02.jpg|Поглед на врвот Среден Камен (во средина) во зима, од Церипашина
File:Долна Лешница, Среден Камен и Плат (Шар Планина).jpg|Поглед на Среден Камен со Долна Лешница во долината на Пена и Плат во позадина
File:Среден Камен (Шар Планина) MK 03.jpg|Поглед на врвовите Среден Камен во преден план (десно) и Титов Врв во позадина (лево)
File:Среден Камен (Шар Планина) MK 01.jpg|Глетка на највисоката точка (кота) на самиот врв
File:Среден Камен (Шар Планина) MK 02.jpg|Глетки на карпестите облици на северната падина веднаш под врвот


Категорија:Врвови во Македонија
Категорија:Врвови на Шар Планина
Хиперурикемија

**Хипперурикемија** е абнормално високо ниво на мокрачна киселина во крвта. На нормални pH на телесната течност, уричната киселина се наоѓа претежно како урат, јонизирана форма. Количеството на урат во организмот зависи од рамнотежата помеѓу количеството на внесени пурини со храната, количеството на синтетизиран урат во организмот, и количеството на екскретиран урат преку урината или гастроинтестиналниот тракт. Кај луѓето, горната граница на нормалниот опсег е 360&nbsp;µmol/L (6&nbsp;mg/dL) за жени и 400&nbsp;µmol/L (6.8&nbsp;mg/dL) за мажи.

## Наводи

Категорија:Метаболични пореметувања
Категорија:Зборови што ги нема во ТРМЈ
Диого Као

**Диого Као** (, **Диогу Кау** и **Диогу Кан**) бил португалски истражувач кој направил две патовања по должината на западниот брег на Африка кон крајот на 15 век.

## Животопис
Диого Као е роден во Вила Реал како незаконски син на Алваро Фернандес.

Од 1481 до 1482 година учествувал како капетан на една од каравелите во ескадрилата на Диого Азанбужи за основање на португалски колонии на Златниот брег (денес Гана).

## Истражувања
мини|лево|Падранот оставен кај водопадот Јелала
Во летото 1482 година, кралот Жуау II го испратил Као на нова експедиција со која требало да се прошират истражувањата под екваторот. Го открил Гвинејскиот Залив како и устиоето на реката Конго, каде поставил „падран“ – столб од камен со кралскиот грб, името на кралот и на морепловецот, како и откритието што е направено, кој сè уште стои на истото место. Потоа продолжил кон брегот на денешна Ангола, каде поставил втор падран. Се вратил во Лисабон на 8 април 1484 година, каде кралот го наградил со титула витез.

Диого Као тргнал на втора експедиција од 1484 до 1486 година. Се знае дека повторно ја посетил реката Конго, дека псотавил упште две камени столба. Во октомври или ноември 1485 година, во близина на водопадот Јелала оставил столб од камен на кој запишал: „Овде пристигнаа бродовите на Жуау II Португалски - Диого Као, Перо Анес, Перо де Коста“ (Aqui chegaram os navios do esclarecido rei D.João II de Portugal - Diogo Cão, Pero Anes, Pero da Costa.)

Умрел од каснување од отровна змија во устието на реката Конго.

## Надворешни врски

* Diogo Cão Биографија на Диого Као

## Наводи

Категорија:Истражувачи
Lactococcus

***Lactococcus*** е род на бактерии на млечно-киселинско вриење кои порано беа вклучени во родот *Streptococcus* Група N1. Овие бактерии се хомоферментери што значи дека тие создаваат само еден производ со ферментација на гликозата, а во овој случај тоа е млечната киселина. Сепак, нивниот хомоферментативен карактер може да се промени со прилагодување на условите, како што се pH, концентрацијата на гликоза, итн. Лактококите се Грам-позитивни, каталаза-негативни, неподвижни коки, чии клетки може да се најдат како поединечни, во парови или да формираат вериги. Родот содржи видови кои можат да растат под температура од 7˚C.

Моментално се признаени девет видови на овој род, заедно со четири подвидови. Тие се:
* *L. chungangensis*
* *L. formosensis*
* *L. fujiensis*
* *L. garvieae*
* *L. lactis*
** *L. lactis* subsp. *cremoris*
** *L. lactis* subsp. *hordniae*
** *L. lactis* subsp. *lactis*
** *L. lactis* subsp. *tructae*
* *L. piscium*
* *L. plantarum*
* *L. raffinolactis*
* *L. taiwanensis*
Овие организми се користат во млечната индустрија во производството на ферментирани млечни производи како сирења. Тие може да се користат во стартер култури составени од еден вид, или во мешани стартер култури составени од неколку видови на бактерии на млечно-киселинско вриење, како што се претставници на *[[Lactobacillus]]* и *[[Streptococcus]]*. Од посебен интерес се подвидовите *[[L. lactis subsp. lactis]]* и *[[L. lactis subsp. cremoris]]*, бидејќи тие највеќе се користат во прехранбената индустрија. Главната цел во производството на млечни производи е брзото закиселување на млекото; ова предизвикува брз пад на pH вредноста на ферментираниот производ, што го спречува растот на бактериите кои предизвикуваат расипување. Бактериите, исто така, играат улога во вкусот на крајниот производ. Лактококите се користат и во биотехнологијата. Тие лесно да се култивираат во индустриски размери на медиуми засновани на сурутка.

## Наводи

Категорија:Бактерии
Категорија:Грампозитивни бактерии
Категорија:Микробиологија
Категорија:Млечни производи
Категорија:Ферментирана храна
Категорија:Сирење
Категорија:Бактериологија
Лукас Леива

**Лукас Пецини Леива** (роден на 9 јануари 1987 година), познат како **Лукас**, е бразилски фудбалер, играч од средниот ред на Лацио и на бразилската репрезентација.

Лукас ја започнал својата кариера како играч од средниот ред на Гремио, каде што тој го освоил шамоионатот Гаушу во 2006 и 2007 година. Во јули 2007 година тој се преселил во Ливерпул, каде што одиграл 347 професионални натпревари во текот на една деценија, освојувајќи го Лига Купот во 2012 година. Помеѓу 2010 и 2016 година Лукас предводел во Премиер Лигата со победени пет натпревари во шест сезони. Тој се приклучил на Лацио во 2017 година.

Репрезентативната кариера ја започнал во 2007 година, и оттогаш тој одиграл 24 пати за Бразил на олимписките Игри 2008 и 2011 Копа Америка, освојувајќи бронзен медал. Тој исто така бил капитен на тимот до 20 години кој победил на Јужно Америкаското Првенство за млади во 2007 година.

## Клупска кариера

## Наводи

Категорија:Родени во 1987 година
Категорија:Бразилски фудбалери
Категорија:Фудбалери на Гремио
Категорија:Фудбалери на ФК Ливерпул
Категорија:Живи луѓе
Категорија:Олимписки фудбалери на Бразил
Категорија:Фудбалери од Премиер Лига
Категорија:Фудбалери на ФК Лацио
Категорија:Фудбалери во Серија А
Гол човек

**Гол човек** (науч. *Arbutus andrachne*) — зимзелен вид од источното Средоземје, Блискиот Исток и Југоисточна Азија, кој во Македонија е застапен само во две месности (во сливовите на Коњска и Црна Река). Растението претставува грмушка или мало дрво со кожести, темнозелени, овални листови. Кората се лупи во вид на крупни лушпи (голо дрво), а новата е мазна, бакарноцрвена. Цветовите се мали, бледожолти. Плодовите се црвени, топчести бобинки. Гол човек се смета за мошне украсен вид.

## Галерија

File:10.10.09 09 Arbutus near Matat.JPG|Поглед на целото растение
File:Arbutus andrachne1.jpg|Цветови и листови
File:Arbutus andrachne2.jpg|Кора
File:Arbutus andrachne fruit (Ab plant 98).jpg|плодови


## Наводи

Категорија:Вресови
Категорија:Флора на Македонија
Категорија:Растенија опишани во 1759 година
Илина Арсова

**Илина Арсова** (, ) — македонска ликовна уметничка, скијачка и планинарка.

## Животопис
Родена е на 31 јули 1982 година во Скопје. Основното и средното образование ги завршила во Скопје, а во 2005 дипломирала на Факултетот за ликовна уметност на Универзитетот Св. Кирил и Методиј во Скопје, во класата на Рубенс Корубин и Јован Шумковски. Во 2005 станува член на Друштвото на ликовни уметници на Македонија, а преку уметноста подолго време ги претставува загадувачките навики и човековите интервенции врз природата, обидувајќи преку визуелен креативен израз да допре и делува врз подигнување на еколошката свест кај народот. Во 2008 година магистрирала на *Јазици, бизнис и меѓународна трговија* на Универзитетот Св Кирил и Методиј и Универзитетот Орлеан (Франција). Како ликовен уметник реализира над десет самостојни изложби во Македонија и во странство, а учествува на истакнати групни изложби и биеналиња.

Од 2006 година почнува посериозно да им се посветува на планинските спортови (планинарење, алпинизам, слободно скијање, летање, качување по карпи и планински велосипедизам). Истата година за првпат се искачува на Монблан (4.810 метри), највисок врв во западна Европа, како дел на екипата на црвениот крст за итни интервенции и спасување во планина. Во периодот од 2006-2016, Илина Арсова успева да искачи пет од седумте највисоки врвови, на 5 различни континенти. Во 2013, по повеќемесечна подготовка, Илина Арсова станува првата жена Македонка која се искачува на Монт Еверест.

## Награди
* 2020 - награда „13 Ноември“ од областа на спортот за искачување на 7-те највисоки врвови на 7 континенти.

## Наводи

Категорија:Луѓе од Скопје
Категорија:Добитници на наградата „13 Ноември“
Катарина (теленовела)

**Катарина** (порт. *A Indomável*) е романтична бразилска теленовела.

## Улоги

## Наводи

Категорија:Бразилски телевизиски серии
Категорија:Теленовели
Лаксатив

мини|Глицерински супозитории кои се користат како лаксатив
**Лаксативи**, **пургативи** се супстанци кои ја омекнуваат столицата и го зголемуваат движењето во цревата. Се користат во третманот и/или превенцијата на констипација.

Лаксативите се разликуваат според начинот на делување и несаканите ефекти кои може да ги предизвикаат.

Некои лаксативи содржат повеќе од една активна компонента. Можат да се користат орално или во форма на супозитории.

## Наводи

Категорија:Гастроентерологија
Гробница за Борис Давидович

**Гробница за Борис Давидович** (српски: *Гробница за Бориса Давидовича*) - збирка раскази на српскиот писател Данило Киш од 1976 година. Книгата содржи седум раскази со поднаслов „Седум поглавја на една заедничка повест“.

## Содржина
Во збирката се застапени следниве раскази:
* Нож со дршка од дрво на роза
* Маторицата што ги голта своите рожби
* Механички лавови
* Магиско кружење на картите
* Гробница за Борис Давидович
* Кучиња и книги
* Куса биографија на А. А. Дармолатов (1892 - 1968)

## Осврт кон делото
Токму „Гробница за Борис Давидович“, објавена во 1976 година, е книгата што најмногу ги иницирала книжевните расправи и дискусии за оправданоста, односно неоправданоста на прозните зафати на Киш. Обединувањето на седумте раскази во поголема тематска целина го чинат речиси идентичните судбини на неколку луѓе-жртви на тоталитаристичко општество, чија трагична смрт не е поради нивното неприклонување кон стожерот на владејачката идеологија, туку поради некоја ирационална логика на режимот. Неоснованите и апсурдни судења, затворања и прогонства на ликовите во овие раскази може да се споредат со кафкијанскиот модел на беспричинско казнување кога меѓусебното разбирање меѓу надредените инстанци и поединецот е невозможно.

Втората заедничка црта на седумте раскази е идентичната наративна постапка во обликувањето на приказните, која се стреми да им даде печат на автентичност. Повикувајќи се на документирани факти и сведоштва, раскажувачот, поради некаква објективност, привидно се дистанцира од своеволни интервенции во раскажувањето. Но, на маргините на таа успешно изведена мистификација се насетува неговиот ироничен однос, што на тој начин ја разблажува бесмисленоста на човечките судбини жртвувани во името на т.н. хумани идеали. Иако книгата „Гробница за Борис Давидович“ во себе вградува конкретен историски период и конкретни човечки биографии, сепак, таа го носи универзалниот и безвременски печат на сите човечки трагедии во, како што вели авторот во едно интервју, сеопштата историја на бесчестието (преземајќи ја оваа синтагма од наслов на книга од Борхес).

Категорија:Дела на Данило Киш
Категорија:Книги од 1976 година
Енциклопедија на мртвите

**Енциклопедија на мртвите** (српски: *Енциклопедија мртвих*) - збирка раскази на српскиот писател Данило Киш од 1983 година. 

## Структура дела
Збирката се состои од девет раскази: 
* „Симон Чудотворецот“ (*Симон Чудотворац*)
* „Посмртни почести“ (*Посмртне почасти*)
* „Енциклопедија на мртвите“ (*Енциклопедија мртвих*)
* „Легенда за спијачите“ (*Легенда о спавачима*)
* „Огледало на непознатото“ (*Огледало непознато*)
* „Приказна за мајсторот и ученикот“ (*Прича о мајстору и ученик*)
* „Славно е да се умре за татковината“ (*Славно је за отаџбину мрет*)
* „Книга на кралевите и будалите“ (*Књига краљева и будала*)
* „Црвени марки со ликот на Ленин“ (*Црвене марке с ликом Лењина*)

## Тематика
Заедничка тема на сите раскази е смртта, која во ова дело е прикажана во различни историским, културни и идеолошки димензии. Секој расказ има свои јунаци кои не се појавуваат во другите раскази, као и различна просторна и временска определеност. Единтсвената заедничка нишка што ги поврзува расказите е смртта као неминовен судбински избор.
Одредувањето на тематската суштина на секој расказ е објаснето во додатокот со наслов *[[ПС|постскриптум]]*.

Самиот автор за значењето на „Енциклопедијата на мртвите“ вели: *Тоа е книга за љубовта и смртта, и би се осудил да кажам дека со повнимателно читање може да се открие дека [[ерос]] и [[танатос]], како теми што се провлекуваат низ сите мои книги, овде доаѓаат до поцелосен израз. Мислам дека тоа е основното нешто што би можел да го кажам за значењето на Енциклопедијата.* Слично на тоа, во пост-скриптумот кон збирката, Киш пишува: *Сите раскази во оваа книга во поголема или во помала мера се во знакот на една тема што би ја нарекол [[Метафизика|метафизичка]]; од епот Гилгамеш, прашањето на [[смрт]]та е една од опсесивните теми во [[литература]]та.* Притоа тој вели дека збирката би можела да носи поднаслов *Западно-источен диван*, со јасен ироничен и пародиски контекст.

## Наводи

Категорија:Книги од 1983 година
Категорија:Енциклопедија на мртвите
Филипо Буонароти

мини|Буонароти
**Филипо Џузепе Марија Лодовико Буонароти** (италијански: Philippe Buonarroti;  - ), бил италијански утописки социјалист, писател, агитатор, масон и заговорник; тој бил активен на Корзика, Франција и Женева. Неговата историја на „Заговор на еднакви“ на Бабеуф (1828) станала библија за револуционери, инспирирајќи ги левичарите како Бланки и Маркс. Тој предложил меѓусебна стратегија која ќе го револуционизира општеството по фази, почнувајќи од монархија до либерализам, потоа кон радикализам, и конечно, до комунизмот.

## Животопис
Роден во Пиза во Големото Војводство Тоскана во семејство на локално благородништво, Буонароти студирал јуриспруденција на Универзитетот во Пиза, каде што го основал она што го виделе властите на Големиот војвода Петар Леополд како субверзивен весник, Газета Универзале (1787).
Се смета дека тој пристапил во масонска ложа некое време во 1786 година.

## Наводи

Категорија:Италијански писатели
Категорија:Починати во Париз
Категорија:Италијански мемоаристи
Марсело Салас

**Хосе Марсело Салас Мелинао** (роден на 24 декември 1974 година во Темуко), популарно наречен како *Ел Матадор* (поради неговото славење на головите), *Ел Феномено*, и *Шилено*, е поранешен чилеански фудбалер, кој играл како напаѓач.

Тој настапувал во Чиле, Аргентина и Италија, освојувајќи титули со секој клуб за кој играл и бил прогласен за *Јужноамерикански фудбалер на годината* во 1997 година. Моќен и здрав напаѓач, со добра техника, добро познат со неговата пргав допир со својата лева нога, како и неговите воздушни способности, Салас имал плоден голгетерски рекорд во неговата кариера; со 37 гола во 70 репрезентативни настапи помеѓу 1994 и во 2007 година, и со тоа е денес вториот чилеански најдобар стрелец на сите времиња, зад Алексис Санчес. Тој бил дел од чилеанската репрезентација на  Светското Првенство во 1998 година во Франција, каде што постигнал четири гола во четири натпревари, со што го одвел својот тим во вториот круг на натпреварувањето. Освен на Светското првенство во 1998 година, Салас играл со Чиле на два турира на Копа Америка, помагајќи неговата нација да заврши на четвртото место во 1999 година

## Клупска кариера

## Наводи

Категорија:Родени во 1974 година
Категорија:Живи луѓе
Категорија:Чилеански фудбалери
Категорија:Фудбалери на Светско првенство 1998
Категорија:Фудбалери на ФК Лацио
Категорија:Фудбалери на ФК Јувентус
Категорија:Фудбалери во Серија А
Макфунги

**Макфунги** односно **MACFUNGI** — база на податоци за габите, формирана во рамките во Миколошката лабораторија на Институтот за биологија при Природно–математичкиот факултет во Скопје. Во базата се опфатени 36.000 податоци за габи од Македонија, од Балканскиот Полуостров и пошироко (состојба 2018). Базата овозможува пребарување на податоците според повеќе критериуми како систематски категории, наоѓалиште, земја на потеклото, датум на собирањето, супстрат, надморска височина и др.

## Наводи

## Надворешни врски
*Офоцијално мрежно место на Македонското миколошко друштво  
*Порталот на ММД на Flickr

Категорија:Природно-математички факултет Скопје
Категорија:Бази на биолошки податоци
Категорија:Микологија